Det er en skøn bolig, med en dejlig beliggenhed. Selvom det er tæt på en vej og andre boliger, føler man sig ikke forstyrret overhovedet. Der var dejlig roligt. Der er gode muligheder for løberuter i området på de små veje.
Man kan sidde i skygge flere steder under den overdækkede terrasse. Poolen er lidt lille, men den er der, og der er plads til leg.
Haven og huset er velplejet, så man nyder at være der.
Huset er skønt, rent og rummeligt. Det var dejligt med velkomstpakken. Der var desuden de mest nødvendige krydderier, klude, opvasketabs, mm. Aircondition fungerede perfekt. Der er et stort anneks, hvor der er et værelse og et badeværelse, og det fungerede fint at bo to steder.
Jeg kan varmt anbefale stedet.
En tur op af Puig de Maria kan anbefales, tager 45 min. op, er ikke for gangbesværede. Husk godt fodtøj.
En tur til Cala Sant Vincenc - den sidste bugt især - kan også anbefales.